ai4bharat/Pralekha huggingface dataset:
سائنس اور ٹیکنالوجی کی وزارت
خاتون سائنسدانوں کا سفر :کام بیچ میں چھوڑدینے کے بعد پھرواپسی
نئی دہلی، 17؍جون :ایسی 100خاتون سائنسدانوں کے سفرکی داستان کو ایک کتاب کی شکل دی گئی ہے ۔ جنھوں نے درمیان میں ہی اپنا کیریئرچھوڑدیاتھا اورپھراس کے بعد انھوں نے سائنس کی طرف کی واپسی کی ہے ، جن خاتون سائنسدانوں کاحوالہ دیاگیاہے انھیں کنبے کی ذمہ داری اور سماجی اسباب سے سائنس میں اپنا کیرئرچھوڑناپڑاتھا ، اس کتاب میں ان کے سفرکو دکھایاگیاہے کہ کیسے ان لوگوں تمام رکاوٹوں کے باوجود دوبارہ کام شروع کیا۔ یہ خواتین ان تمام ہندوستانی خواتین کے لئے مثال بن سکتی ہیں جنھیں اس طرح کے حالات کا سامنا کرناپڑرہاہے ۔ سائنس اور ٹکنالوجی محکمہ  کا نالج انوالومنٹ ان ریسرچ ایڈوانسمنٹ نرچرنگ  محکمہ ۔ بیچ میں اپنا کیریئرچھوڑدینے والی خاتون سائنسدانوں کا تعاون کررہاہے ۔ محکمہ خاتون سائنسی اسکیم  کے ذریعہ ان خواتین کوسائنس کی طرف لوٹنے میں مدد کرتاہے ۔ ڈبلیو ایس کے مختلف اجزاء کے ذریعہ ڈی ایس ٹی بیچ میں کیریئرچھوڑدینے والی اور پھر مرکزی دھارے کے سائنس کی طرف لوٹنے کی آرزورکھنے والی خواتین کے مسائل کا حل کرتاہے ۔ اس کتاب میں ان چنند ہ خواتین کی داستان کا ذکرکیاگیاہے ، جنھوں نے اس اسکیم ڈبلیو اوایس –سی کے تحت تربیت پوری کرلی ہے اوراب وہ اپنے کیریئرکی نئی اونچائیاں چھونے کے لئے تیارہیں۔
کتاب میں 100خاتون سائنسداں اسکیم تربیت پانے والے کے بارے میں بتایاگیاہے ۔ اس میں ان خواتین کی زندگی کی داستان ہے کہ کیسے ان لوگوں نے زندگی کی تمام رکاوٹوں کوعبورکرنے میں کامیابی حاصل کی ہے ۔ کتاب ڈیجیٹل اورپرنٹ ، دونوں طرح سے دستیاب ہے ۔ ڈی ایس ٹی کے سکریٹری پروفیسر آشوتوش شرما کا کہنا ہے ‘‘میں جانتا ہوں کہ اسکیم سے مستفیدہونے والی کامیابی کی مزید کئی داستانیں ہیں ، جنھیں آنے والے وقت میں پیش کیاجائے گا۔
خواتین سائنسدانوں کا سفردکھانے کے علاوہ کتاب میں ان کی تعلیمی لیاقت ، مہارت ، موجودہ روزگارکی صورت حال ، تجربہ اوردانشورانہ املاک کے حقوق  میں تکنیکی صلاحیت کے بارے میں جانکاری دستیاب ہے ، اسے ان خاتون سائنسدانوں نے تربیت پوراکرنے کے بعد حاصل کیاہے ۔
ڈبلیو اوایس –سی محکمہ کی اہم اسکیم ہے اوراسے 2015میں ناری شکتی پرسکار  بھی مل چکاہے ۔ یہ ایوارڈ عزت مآب صدرجمہوریہ نے تقسیم کیاتھا۔ ڈبلیو اوایس سی کو اطلاعاتی تکنالوجی ، پیش گوئی اور تشخیصی کونسل  نئی دہلی نافذ کرتاہے ۔ یہ ڈی ایس ٹی کے ماتحت ایک خودمختارتنظیم ہے ۔ پروگرام کے تحت سائنس ، انجینئرنگ ، ادویہ یا آئی پی آر سے منسلک شعبوں اور ان کے انتظام میں صلاحیت رکھنے والی خواتین کو ایک کی تربیت دی جاتی ہے ۔ جو بھی خواتین 27سے 45سال کے بیچ کی ہیں وہ اس اسکیم کافائدہ اٹھاسکتی ہیں ۔ خواتین کو پیٹنٹ فائلنگ کی بارکیوں ، پیٹنٹ خلاف ورزی ہونے پرقانونی کارروائی کرنے اور پیٹنٹ سے متعلق دیگرامور کی تربیت دی جاتی ہے ۔
تربیت کی بنیاد پرایسی خواتین کاگروپ تیارکرنے میں کامیابی ملی ہے جو بھارت میں دانشورانہ املاک کے حقوق کے انتظام ، اس کی حفاظت اور اس کی دیکھ ریکھ کے لئے تیارہیں ۔ تقریبا800خواتین کو 11بیچوں میں تربیت دی گئی اورتقریبا 270خواتین کو پیٹنٹ ایجنٹ کے طورپر اندراج کیاگیاہے ۔ کئی خواتین نے خود اپنی آئی پی فرمس شروع کردی ہیں اور کچھ صنعتکاربن گئی ہیں ۔ اسکیم میں خواتین کو تکنیکی طورپرپہل اورمالی طورپرخود کفیل بنایاہے ۔ کئی ایسی متوسط طبقے کی خواتین بھی ہیں جو پہلے گھرپربیٹھی رہتی تھیں لیکن اب وہ آئی پی پروفیشنل بن گئی ہیں ۔
یہ کتابچہ ڈی ایس ٹی ویب سائٹ : https://dst.gov.in پردستیاب ہے ۔
کابینہ
کابینہ نے ہند اور فرانس کے درمیان نقل مکانیاور نقل پذیری شراکت داری معاہدے کی توثیق کو منظوری دی
نئی دہلی ،08؍جنوری:وزیر اعظم جناب نریندر مودی کی سربراہی میں آج مرکزی کابینہ نے ہند اور فرانس کے درمیان نقل مکانی اور نقل؍حرکت پذیری شراکت داری معاہدے کی توثیق کو منظوری دے دی ہے۔ اس معاہدے پر دستخط، مارچ 2018 میں فرانس کے دورہ ہند کے دوران کئے گئے تھے۔
اس معاہدے سے دونوں ملکوں کے درمیان عوام سے عوام کے رابطوں کو فروغ ملنے کے ساتھ ساتھ طلباء، تعلیمی ماہرین، تحقیق کاروں اور ہنر مند پیشہ وروں کی حرکت پذیری اور غیر پابندنقل مکانی اور دونوں اطراف سے انسانی اسمگلنگ سے متعلق مسائل کو حل کرنے اور تعاون کو استحکام حاصل ہوگا۔ یہ معاہدہ ہندوستان کے فرانس کے ساتھ کثیر جہتی تیزی سے بڑھتے ہوئے تعلقات کی تصدیق کرتا ہے اور دونوں اطراف کے درمیان بڑھتے ہوئے یقین اور اعتماد کی علامت ہے۔
ابتداء میں اس معاہدے کی مدت 7تک ہے، جبکہ معاہدہ خود کار  طریقے سے رینیو ہونے کا پروویژن ہے اور مشترکہ ورکنگ گروپ کے ذریعے نگرانی کی تجویز ہے۔
وزیراعظم کا دفتر
وزیراعظم نے معروف ادیب ڈاکٹررجت کمارکار کی وفات پر تعزیت کا اظہارکیا
وزیراعظم ، جناب نریندرمودی نے معروف ادیب ڈاکٹررجت کمارکارکے انتقال پر رنج وغم کا اظہارکیاہے ۔
ایک ٹویٹ میں وزیراعظم نے کہا:
‘‘ڈاکٹررجت کمارکار ثقافتی دنیا کے ایک سرکردہ رکن تھے ۔ انھوں نے جس طریقے سے رتھ یاترکی ترتیب وارتفصیل بیان کی ، مختلف موضوعات پرلکھا اور پالافن کے احیاء کے لئے کام کیا ، اس سے ان کی کثیرجہتی شخصیت کی عکاسی ہوتی ہے ۔ ان کے اہل خانہ اور مداحوں سے تعزیت ۔ اوم شانتی۔’’
امور داخلہ کی وزارت
مرکزی کابینہ نے قدرتی آفات نظم کے شعبے میں تعاون کے بارے میں ہندوستان اور ترکمانستان کے درمیان مفاہمتی عرضداشت کو منظوری دی
نئی دہلی،06؍جنوری؍2022:
وزیر اعظم جناب نریندر مودی کی صدارت میں مرکزی کابینہ نے قدرتی آفات نظم کے شعبے میں تعاون کے بارے میں ہندوستان اور ترکمانستان کے درمیان مفاہمتی عرضداشتپر دستخط کرنے کو اپنی منظوری دے دی ہے۔
اس مفاہمتی عرضداشت میں ایسا سسٹم قائم کرنے کی کوشش ہے جس سے ہندوستان اور ترکمانستان دونوں ہی ملک ایک دوسرے کے قدرتی آفات میکانزم سے مستفید ہوں گے اور یہ قدرتی آفات نظم کے شعبے میں تیاری ، رد عمل اور صلاحیت کی تعمیر کے شعبوں کو مضبوطی مہیا کرنے میں مدد گار ثابت ہوگی۔
اس مفاہمتی عرضداشت میں درج ذیل شعبوں میں باہمی فائدے کی بنیاد پر تعاون کا تصور کیا گیا ہے:
- ایمرجنسی صورتحال کی نگرانی وہ ما قبل از وقت اندازہ لگانا اور ان کے نتائج کا تجزیہ کرنا؛
- قدرتی آفات نظم میں شامل مناسب اداروں کے ساتھ اہل افسران کے توسط سے بات چیت کرنا؛
- قدرتی آفات نظم کے شعبے میں تحقیقی پروجیکٹوں کی مشترکہ منصوبہ سازی ، ترقی اور نفاذ ، سائنسداں اور تکنیکی اشاعتوں و تحقیقی کاموں کے نتائج کا ایک دوسرے کے ساتھ تبادلہ کرنا؛
- اس مفاہمتی عرضداشت کے دائرے میں آپسی رضامندی سے اطلاعات ، رسالوں یا دیگر اشاعتوں ، ویڈیو اور فوٹو سازو سامان کے ساتھ ساتھ ٹیکنالوجی کا تبادلہ کرنا؛
- متعلقہ شعبوں میں مشترکہ طورسے اجلاسوں، سیمینار، ورکشاپ کے ساتھ ساتھ مشق اور تربیتوں کا انعقاد کرنا؛
- قدرتی آفات نظم میں ماہرین اور تجربات کا تبادلہ کرنا؛
- کھوج اور بچاؤ کام سے جڑی مہموں میں سب سے پہلے اپنی سرگرمی دکھانے والوں کی تربیت اور ان کی صلاحیت سازی، قدرتی آفات نظم کے شعبے میں صلاحیت سازی کی تعمیر میں مدد کرنے کے لئے تربیت کنندگان اور ماہرین کا تبادلہ؛
- قدرتی آفات نظم میں تکنیکی سہولیات اور سازو سامان دستیاب کرانے ، ماقبل انتباہ جاری کرنے والے سسٹم میں اضافہ کرنے اور پارٹیوں کی صلاحیت سازی کے لئے آپسی مفاہمت پر مدد کرنا؛
- ایمرجنسی رد عمل میں آپسی مفاہمت پر مدد مہیا کرنا؛
- قدرتی آفات مخالف بنیادی ڈھانچے کی تعمیر کے لئے معلومات اور ماہریت سے متعلق امداد کو آپس میں ساجھا کرنا؛
- بین الاقوامی سطح پر تسلیم شدہ معیارات کے مطابق آپسی مفاہمت سے معیاری نظم سسٹم مہیا کرنا؛
- قدرتی آفات نظم سے متعلق دیگر سرگرمیاں ، جن کے بارے میں دونوں فریق کے اہل حکام میں باہمی مفاہمت ہو؛
موجودہ وقت میں ہندوستان نے قدرتی آفات نظم کے شعبے میں تعاون کے لئے سوئٹزر لینڈ، روس، سارک، جرمنی، جاپان، تاجکستان، منگولیا، بنگلہ دیش اور اٹلی کے ساتھ باہمی ؍کثیر رخی معاہدہ؍مفاہمتی عرضداشت ؍اس سے متعلق مشترکہ اعلانیہ ؍تعاون عرضداشت پر دستخط کئے ہیں۔
ا قتصادی امور کی کابینہ کمیٹی
کابینہ نے نیمچ – رتلام ریلوے لائن دوہری کرنے کی منظوری دی
پروجیکٹ کی اندازاً لاگت 1095.88 کروڑ روپئے ہو گی اور یہ تکمیل تک 1184.67 کروڑ روپئے تک بڑھ سکتی ہے
پہلے سال سے 5.67 ملین ٹن سالانہ کی اضافی مال برداری کی امید ہے ، جو 11 ویں سال میں 9.45 ملین ٹن سالانہ تک پہنچ جائے گی
نئی دلّی ،29 ستمبر / وزیر اعظم جناب نریندر مودی کی صدارت میں منعقد اقتصادی امورکی کابینہ کمیٹی نے نیمچ – رتلام ریلوے لائن کو دوہرا کرنے کی منظوری دے دی ہے ۔ اس پر کل لاگت 1095.88 کروڑ روپئے آنے کی امید ہے ، جو تکمیل تک بڑھ کر 1184.67 کروڑ روپئے ہو سکتی ہے ۔ دوہرا کئے جانے والی پٹری کی کل لمبائی 132.92 کلو میٹر ہے ۔ یہ پروجیکٹ 4 سال میں مکمل ہو جائے گا ۔
نیمچ – رتلام سیکشن کے استعمال کی صلاحیت رکھ رکھاؤ کے بلاکس کے ساتھ 145.6 فی صد تک ہے ۔ پروجیکٹ کے روٹ کا سیکشن زیادہ سے زیادہ صلاحیت سے کافی آگے پہنچ چکا ہے اور یہاں تک کہ اس میں رکھ رکھاؤ کے بلاک کو بھی شامل نہیں کیا گیا ہے ۔ مال برداری کا خاص سامان بجلی گھروں اور سیمنٹ کمپنیوں کے لئے جانے والا کوئلہ ہے ۔ نیمچ – چتوڑ گڑھ علاقے میں چونے کے پتھروں کے وسیع ذخائر دستیاب ہونے کے بعد یہاں سیمنٹ کی نئی صنعتیں قائم ہو سکتی ہیں ۔ اس کی وجہ سے ، اِس سیکشن پر ٹریفک میں مزید اضافہ ہو گا ۔
نیمچ – رتلام سیکشن کو دوہرا کرنے سے ، اس سیکشن کی صلاحیت میں اضافہ ہو گا ، جس کی وجہ سے یہاں زیادہ مال گاڑیاں اور مسافر گاڑیاں متعارف کرائی جا سکیں گی ۔ سیمنٹ کی صنعتوں کی وجہ سے پہلے سال میں یہاں اضافی 5.67 ملین ٹن کی مال برداری کی امید ہے ، جو گیارہویں سال تک بڑھ کر 9.45 ملین ٹن سالانہ ہو جائے گی ۔ اس سے خطے میں بہتر کنکٹیویٹی ہوگی اور اس کے نتیجے میں خطے کی سماجی – اقتصادی ترقی ہو گی ۔ یہ پروجیکٹ سیاحت کو بھی فروغ دے گا کیونکہ یہاں اونچا گڑھ قلعہ سمیت کئی تاریخی مقامات موجود ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9515
(
وزارت اطلاعات ونشریات
‘‘اداکاری ہی میراسب کچھ ہے ، یہ میری زندگی ہے’’ : افّی -53میں ‘‘دوبدوگفتگو’’ کے سیشن میں نوازالدین صدیقی
نوازالدین صدیقی نے کہا:‘‘اگرآپ کو صفر سے شروع کرنا ہے تو سب سے پہلے آ پ نے اب تک جو کچھ بھی سیکھا ہے اسے فرامواش کرناہوگا۔’’ بلیک فرائی ڈے ، نیویارک ، پیپلی لائیو، کہانی ، اورگینگس آف واسع پور جیسی بالی ووڈ کی بعض بڑی فلموں میں اپنی اداکاری کے جوہردکھانے والے مثالی اداکار نے آج ‘‘ ایک اداکار کے طورپر سفر’’ کے موضوع پرمنعقد سیشن ‘‘دوبدو گفتگو’’ سے خطاب کیا۔ یہ سیشن بھارت کے 53ویں بین الاقوامی فلم فیسٹول  کے موقع پر منعقدکیاگیاتھا۔ جب کہ فلم فیسٹول کا 20نومبرسے 28نومبر 2022تک گوا میں انعقاد کیاجارہاہے ۔
افّی -53کے ‘‘دوبدوگفتگو ’’ سیشن میں فلم اداکار نوازالدین صدیقی
ایک اداکار بننے کے اپنے سفرکے بارے میں نوازالدین صدیقی نے کہاکہ ایک مقامی کالج سے گریجویشن کرنے کے بعد، انھوں نے ایک مختصرمدت کے لئے پیٹروکیمیکل کمپنی میں ایک کیمسٹ کی حیثیت سے کام کیاتھا۔ البتہ ایک اداکار بننے کے اپنے خواب کو پوراکرنے کی غرض سے ، وہ تھیئٹر کے ساتھ وابستہ ہوگئے اورآخرکار انھیں دہلی کے نیشنل اسکول آف ڈرامہ  میں داخلہ مل گیا۔
جب ان سے ان کی جدوجہد اورچیلنجوں کے بارے میں سوال کیاگیاجن کا کہ انھیں اپنے کریئر کے ابتدائی دنوں میں سامنا کرنا پڑاتھا، تونوازالدین صدیقی نے بتایاکہ انھیں چھوٹے چھوٹے رول پیش کئے جاتے تھے ۔ اورچونکہ ان کے پاس اورکوئی متبادل نہیں تھا اورانھیں فلمی دنیا میں بنے رہنا بھی تھا، اس لئے انھیں وہ رول منظورکرنے پڑتے تھے ۔ انھوں نے یہ بھی کہاکہ یہ وہی مشکل دورہوتاہے جوکہ آپ کو مضبوط بناتاہے ۔
اس سوال کا جواب دیتے ہوئے کہ فلم گینگس آف واسع پور، ان کے اداکاری کے کریئرمیں کس طرح ایک فیصلہ کن تبدیلی ثابت ہوئی ، انھوں نے کہاکہ اس فلم نے انھیں خود پراعتماد کرناسکھایا۔ انھوں نے کہاکہ :‘‘میں پُراعتماد تھاکہ میری جدوجہد اس فلم کے بعد ختم ہوجائے گی اور لوگ اس فلم کی تعریف کریں گے ۔’’
نوازالدین صدیقی نے نیٹ فلکس اوردیگر او ٹی ٹی پلیٹ فارمس پرویب سیریز میں کام کرنے سے متعلق اپنے تجربات کے بارے میں بھی بتایا۔ انھوں نے کہاکہ شروع میں وہ او ٹی ٹی پلیٹ فارمس پرسیریز میں کام کرنے سے ہچکچارہے تھے کیونکہ انھیں ، ان سب کے بارے میں کوئی بات معلوم نہیں تھی ۔ البتہ ، انوراگ کیشیپ نے انھیں ان پلیٹ فارمس پرکام کرنے کے لئے راضی کرلیا۔ یہ بات قابل ذکرہے کہ ‘‘سیکریڈگیمس ’’ ویب سیریز ، نیٹ فلکس پرزبردست ہٹ ہوئی تھی ۔
نوازالدین صدیقی نے بائیوپکس ‘‘منٹو’’ اورٹھاکرے میں ہمہ گیر کرداراداکرنے کے سلسلے میں اپنی مفید معلومات سے بھی مطلع کیا۔ منٹو فلم میں انھوں نے مشہور ومعروف اردو ادیب سعادت حسن منٹو کا کرداراداکیاتھا۔ جب کہ ٹھاکرے میں انھوں نے بھارت کے معروف سیاستداں بال ٹھاکرے کا کردار کیاتھا۔
جب ان سے پوچھا گیا کہ وہ ہرروز کام کرنے کی تحریک اورترغیب کہا ں سے حاصل کرتے ہیں ، نوازالدین صدیقی نے کہاکہ اداکاری میراشوق ہے اورمیں اداکاری سے کبھی تھکتا نہیں ہوں ۔ انھوں نے مزید کہا:‘‘اداکاری میرے لئے سب کچھ ہے ، یہ میری زندگی ہے ۔یہاں تک کہ اداکاری کے لئے میری پیاس کو تسکین دینے کے لئے ایک زندگی بھی کافی نہیں ہے ۔’’
اس سیشن کے دوران ، اداکارنے اپنی آنے والی فلم ‘‘ہڈّی ’’ میں ایک مخننث کے طورپر اپنے کردار کے بعض مختصر سین بھی پیش کئے ۔
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر محترمہ سمرتی ایرانی کا پورے ملک میں آنگن واڑی کارکنوں اور مددگاروں سے خطاب
ڈبلیو سی ڈی کی مرکزی وزیر نے، خواتین اور بچوں کی بہتری کے لیے انتھک کوششوں کرنےکے لیے، آنگن واڑی ورکرز کا شکریہ ادا کیا کہ اور پوشن 2.0 کے لیے تجاویز طلب کیں
مرکزی وزیر محترمہ سمرتی ایرانی نے تمام اے ڈبلیو ڈبلیوز پر زور دیا کہ وہ خاص طور پر تمام خواہش مند اضلاع میں ’پوشن واٹیکا‘ قائم کریں
نئی دہلی،3 ستمبر2021: خواتین اور بچوں کی ترقی کی مرکزی وزیر محترمہ سمرتی زوبین ایرانی نے آج ’’ آزادی کا امرت مہوتسو ‘‘ کے تحت ستمبر کے پورے مہینے میں منعقد ہونے والی ’پوشن ماہ’ تقریبات کے ایک حصے کے طور پر ملک بھر میں آنگن واڑی کارکنوں سے خطاب کیا۔ شروع میں ، محترمہ ایرانی نے تمام آنگن واڑی ورکرز  اور آنگن واڑی مددگاروں کا، خاص طور پر کووڈ-19 وبائی امراض کے دوران، ان کی پرعزم اور انتھک کوششوں پر شکریہ ادا کیا جو خواتین اور بچوں کی مجموعی بہتری کو یقینی بنانے کے لیے ہیں۔ انہوں نے ان پر زور دیا کہ وہ اپنے خیالات اور تجاویز بھیجیں جنہیں پوشن 2.0 میں شامل کیا جا سکتا ہے۔
ڈبلیو سی ڈی کی مرکزی وزیر نے تمام اے ڈبلیو ڈبلیوز کو حوصلہ دیا کہ وہ اس بات کو یقینی بنائیں کہ پوشن ماہ کی ماہانہ تقریبات کے دوران تمام آنگن واڑی مراکز، خاص طور پر ملک کے تمام خواہش مند اضلاع میں'پوشن واٹیکا'  قائم ہیں ، ۔ محترمہ ایرانی نے اس سلسلے میں مرکزی حکومت کی طرف سے ہر ممکن مدد کی یقین دہانی کرائی اور اے ڈبلیو ڈبلیوز سے کہا کہ وہ پوشن واٹیکاکو نئی تحریک دینے کے لیے عہدیداروں کے ساتھ مل کر کام کریں۔
مرکزی وزیر نے اس بات پر زور دیا کہ وزیر اعظم جناب نریندر مودی کا وژن اور مشن ہے کہ ایک صحت مند اور خوشحال قوم، خاص طور پر خواتین اور بچوں کو یقینی بنایا جائے اور اس کے لیے وزیر اعظم نے ہدایت کی ہے کہ تمام آنگن واڑی مراکز کو جدید ترین بنیادی ڈھانچہ اور مدد فراہم کی جائے۔ محترمہ ایرانی نے کہا کہ پوشن 2.0 کے ذریعے آنگن واڑی مراکز کو بہتر بنیادی ڈھانچہ کے ذریعے زیادہ مجاز  بنایا جائے گا اور خواتین اور بچوں کی غذائی ضروریات کو پورا کرنے کے لیے تمام کوششیں کی جائیں گی۔
محترمہ ایرانی نے یہ بھی بتایا کہ تمام اے ڈبلیو ڈبلیوز کے لیے خصوصی بیمہ اسکیم پر غور کیا جا رہا ہے اور اس کے لیے ریاستی حکومتوں سے درخواست کی گئی ہے کہ وہ ضروری اقدامات کریں تاکہ اے ڈبلیو ڈبلیوز کو بیمہ کا احاطہ فراہم کیا جا سکے۔
اختتامی کلمات میں، مرکزی وزیر نے کہا کہ پوشن ماہ بھی تمام اے ڈبلیو ڈبلیوز کا شکریہ ادا کرنے کا ایک موقع ہے اور کہا کہ صرف مہینہ ہی نہیں بلکہ پورا سال آنگن واڑی ورکرز کی انتھک کوششوں کو خراج تحسین پیش کرنا چاہیے۔
خلا ء کا محکمہ
مرکزی وزیر ڈاکٹر جتندر سنگھ کا کہنا ہے کہ اِسرو نے 1975ء سے اب تک ہندستانی ساخت کے کل 129 سٹیلائٹ اور 36ملکوں کے 342 غیر ملکی سٹیلائٹ لانچ کئے ہیں
آج ہندوستان کے پاس خلاء میں کل 53آپریشنل سٹیلائٹس ہیں، جو ملک کو متعدد شناخت شدہ خدمات فراہم کررہے ہیں:ڈاکٹر جتندر سنگھ
نئی دہلی:10؍فروری2022:
مرکزی وزیر مملکت برائے سائنس و ٹیکنالوجی،ارضی سائنس؛ ایم او ایس، پی ایم او، عملہ، عوامی شکایات، پنشن ایٹمی توانائی اور خلاء ، ڈاکٹر جتندر سنگھ نے آج کہا کہ1975 ء سے اب تک اِسرو نے ہندوستانی ساخت کے کل 129 سٹیلائٹ اور 36 ممالک کے 342 غیر ملکی سٹیلائٹ لانچ کئے ہیں، جن میں تقریباً 39سٹیلائٹ کامرشیل سٹیلائٹ ہیں اور باقی نینو –سٹیلائٹ ہیں۔
راجیہ سبھا میں آج ایک سوال کے تحریری جواب میں ڈاکٹر جتندر سنگھ نے کہا کہ اِس وقت ہندوستان کے پاس خلاء میں 53آپریشنل سٹیلائٹ ہیں،جو ملک کو متعدد شناخت شدہ خدمات فراہم کرتے ہیں۔اِن میں سے 21مواصلاتی سٹیلائٹ ہیں،8سمت شناسی کے سٹیلائٹ ہیں، 21زمینی مشاہدہ کرنے والے سٹیلائٹ اور 3عدد سائنس سٹیلائٹ ہیں۔
اِن سٹیلائٹوں سے موصول شدہ ڈاٹا اور خدمات کا استعمال ملک کے مختلف شعبوں کے مفاد میں کیا جارہا ہے۔ان میں ٹیلی ویژن کی نشریات، ڈائریکٹ –ٹو- ہوم، اے ٹی ایم، موبائل مواصلات، ٹیلی –ایجوکیشن، ٹیلی –میڈیسن اور موسم پر صلاح، کیڑوں کے حملے، زرعی-موسمیاتی سائنس اور ماہی گیری کے خطے شامل ہیں۔سٹیلائٹ ڈاٹا کا استعمال فصل پیداوار کا اندازہ لگانے ، فصلوں کی دیکھ ریکھ اور زراعتی خشک سالی کا تجزیہ، بنجر زمین کی فہرست، زیر زمین پانی کے امکانی علاقوں کی شناخت ، بین ملکی زراعتی استحکام اور قدرتی آفات کے جوکھم میں کمی کے لئے بھی کیا جاتا ہے۔اِسرو کے پاس آپریشنل ایپلی کیشن کو بڑھانے اور ملک میں اُبھرتے ایپلی کیشن اور وزارتوں کی ضرورتوں کو پورا کرنے کےلئے زیادہ تعداد میں سٹیلائٹ کو لانچ کرنے کا منصوبہ ہے۔
آپریشنل استعمال کے لئے متعلقہ محکموں کے ذریعے متعدد ایپلی کیشن کو مؤثر انداز سے اپنایا گیا ہے۔ایسے کچھ ایپلی کیشن میں شامل ہیں: انڈین نیشنل سینٹر فار اوسین انفارمیشن سروسز ، فصل علاقے اور پیداوار کا اندازہ لگانے اور مہالونوبس نیشنل کروپ فورکاسٹ سینٹرکے ذریعے قومی زراعت خشک سالی جائزہ اور نگرانی نظام کے توسط سے امکانی ماہی گیری علاقے کا اندازہ لگانا اور سمندر ریاستی جائزہہندوستانی جنگلات کا سروے کے ذریعے دو سالہ جنگلات کا جائزہ مرکزی آبی کمیشن کے ذریعے آبپاشی سے متعلق بنیادی ڈھانچے کا جائزہ ہندوستانی موسمیاتی سائنس محکمہ ، زیر زمین پانی کے امکانات اور مناسب ریچارج مقامات کی میپنگاوردیہی ترقیات کی وزارت کے ذریعے انٹیگریٹیڈ واٹر شیڈ مینجمنٹ پروگرام اور منریگا۔
<><><><><>
ش ح۔ج ق۔ن ع

(Visitor Counter : 123
امور داخلہ کی وزارت
کووڈ-19 وبائی مرض کی وجہ سے ہندوستان میں پھنسے غیر ملکی شہریوں کا ہندوستانی ویزا یا ان کے قیام کی مدت کو 30 ستمبر 2021 تک درست سمجھا جائے گا
کووڈ-19 وبائی مرض کی وجہ سے پیدا ہونے والے حالات کے سبب، بہت سے غیر ملکی جو مارچ 2020 سے پہلے مختلف قسم کے ویزا پر ہندوستان آئے تھے، وہ اپنی منزل کی طرف جانے والی پروازوں کی غیر موجودگی میں ملک میں بھی پھنس گئے تھے۔ مرکزی حکومت نے ایسے غیر ملکی شہریوں کو ہندوستان میں قیام کرنے کی سہولت فراہم کرتے ہوئے ان کے ریگولر ویزا یا ای ویزا یا قیام کی مدت کو کسی بھی جرمانہ کے بغیر بڑھا دیا تھا اور انہیں یہاں ٹھہرنے کی اجازت دے دی تھی۔ یہ سہولت جو 31 اگست، 2021 تک دستیاب تھی، اسے مرکزی حکومت نے بڑھا کر اب 30 ستمبر، 2021 تک کر دیا ہے۔ ایسے غیر ملکی شہریوں کو 30 ستمبر، 2021 تک اپنے ویزا کی تاریخ کو آگے بڑھانے کے لیے متعلق ایف آر آر او/ ایف آر او میں کوئی درخواست جمع نہیں کرانی ہوگی۔ ملک سے جانے سے پہلے وہ ای ایف آر آر او پورٹل پر خروج کی اجازت کے لیے آن لائن اپلائی کر سکتے ہیں، جو بغیر کوئی جرمانہ وصول کیے متعلقہ ایف آر آر او/ایف آر او کے ذریعے فراہم کر دی جائے گی۔
اگر 30 ستمبر، 2021 سے آگے ویزا کو بڑھانے کی ضرورت پیش آئی، تو متعلقہ غیر ملکی شہری پیسے کی ادائیگی کی بنیاد پر آن لائن ای ایف آر آر او پلیٹ فارم پر جاکر ویزا کو بڑھانے کے لیے اپلائی کر سکتے ہیں، جس پر متعلقہ ایف آر آر او / ایف آر او کے ذریعے غور کیا جائے گا، جیسا کہ گائیڈ لائنس کے مطابق اہلیت سے مشروط ہوگا۔
تاہم، افغانستان کے جو شہری کسی بھی قسم کے ویزا پر پہلے سے ہی ہندوستان میں ہیں ان کے ویزا کو افغانستان کے شہریوں کے لیے الگ سے جاری کی گئی گائیڈ لائنس کے تحت آگے بڑھا دیا جائے گا۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک37.21 کروڑ ٹیکے لگائے جاچکے ہیں۔
گذشتہ 24 گھنٹوں کے دوران بھارت میں 42,766 نئے معاملے درج ہوئے ہیں۔
ہندوستان میں فی الحال زیر علاج مریضوں کی تعداد4,55,033 ہے۔
زیر علاج معاملےمجموعی معاملوں کا1.48 فیصد ہیں۔
ملک بھر میں اب تک مجموعیطور پر 2,99,33,538 سے زیادہ افراد رو بہ صحت ہوچکے ہیں۔
گذشتہ 24 گھنٹوں کے دوران45,254مریض شفا یاب ہوئے ہیں۔
شفایابی کی شرحمیں اضافہ ہو کر یہ97.20 فیصد ہوگئی ہے۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.34 فیصد ہے۔
متاثرہ مریضوں کی یومیہ شرح مسلسل19 دنوں سے3 فیصد سے بھی کم ہے، اورسر دست یہ 2.19 فیصد ہے
جانچ کی صلاحیت میں خاطر خواہ ضافہ ہوا ہے اور کل 42.90 کروڑ سے زیادہ ٹیسٹ کئے جاچکے ہیں۔
ماحولیات، جنگلات اور موسمیاتی تبدیلی کی وزارت
سمندری کٹاؤ کا مقابلہ کرنا اور ہندوستان کے ساحلی علاقوں اور ساحلی برادریوں کا تحفظ
حکومت، سمندری کٹاؤ سے نمٹنے اور ہندوستان کے ساحلی علاقوں اور ساحلی برادریوں کے تحفظ کے لیے فعال اقدامات کرنے کے تئیں پرعزم ہے۔اس ضمن میں اٹھائے گئے اقدامات میں سے کچھ درج ذیل ہیں:
- ماحولیات، جنگلات اور آب و ہوا کی تبدیلی کی وزارت  نے ساحلی علاقوں، سمندری علاقوں کی حفاظت اور تحفظ اور ماہی گیروں اور دیگر مقامی برادریوں کی روزی روٹی کے تحفظ کو یقینی بنانے کے مقصد سے ساحلی ریگولیشن زون نوٹیفکیشن، 2019 کو نوٹیفائی کیا ہے۔ سی آر زیڈ نوٹیفکیشن، 2019 کے مطابق، بعض ساحلی علاقوں کو ساحلی ریگولیشن زون قرار دیا گیا تھا، جہاں صنعتوں کا قیام اور صنعتوں کی توسیع ممنوعہ سرگرمیاں ہیں اور مذکورہ نوٹیفکیشن کی دفعات کے مطابق، دیگر ترقیاتی سرگرمیوں/منصوبوں کو ریگولیٹ کیا گیا/اجازت دی گئی ہے۔ نوٹیفکیشن میں ساحلی علاقوں کے مختلف زمروں کے ساتھ ’نو ڈیولپمنٹ زونز‘  کا بھی انتظام کیا گیا ہے تاکہ ہندوستان کی ساحلی پٹی کو نا جائز قبضہ، کٹاؤ اور بڑھوتری سے بچایا جا سکے۔
- ایم او ای ایف سی سی نے، ملک کے مکمل ساحل کے لیے، خطرے کی لائین کی وضاحت کی ہے۔ خطرے کی لائین، ساحل کی تبدیلیوں کی نشاندہی کرتی ہے، جس میں موسمیاتی تبدیلیوں کی وجہ سے سطح سمندر میں اضافہ ہونا بھی شامل ہے۔ اس لائن کو ساحلی ریاستوں میں ایجنسیوں کے ذریعہ قدرتی آفات کے انتظامیہ کے ایک ٹول کے طور پر استعمال کرنا ہے جس میں موافقت اور تخفیف کے اقدامات کی منصوبہ بندی شامل ہے۔ ایم او ای ایف سی سی کے ذریعہ منظور شدہ ساحلی ریاستوں/مرکز کے زیر انتظام علاقوں کے نئے ساحلی زون انتظامیہ کے منصوبوں میں خطرے کی لائین کی خصوصیات شامل ہیں۔
- تمام ساحلی ریاستوں اور مرکز کے زیر انتظام علاقوں کے لیے رہنما خطوط کے ساتھ، ساحلی تحفظ کے لیے، ایک قومی حکمت عملی ایم او ای ایف سی سی کے ذریعے تیار کی گئی ہے۔
- سمندری کٹاؤ کو روکنے کی اسکیموںسمیت،جل شکتی کی وزارت کی فلڈ منیجمنٹ اسکیم کی، ریاستی حکومتیں اپنے وسائل سے ریاستوں کی ترجیحات کے مطابق، منصوبہ بندی کرتی ہیں اور اس پر عمل درآمد کرتی ہیں۔ مرکزی حکومت ریاستوں کو مدد فراہم کرتی ہے جو نوعیت کے اعتبار سےتکنیکی، مشاورتی، عمل انگیز اور پروموشنل ہوتی ہے۔
- ساحلی تحفظ کے اقدامات کے سلسلے میں ساحلی عمل پر اعدادوشمار اکٹھا کرنے کی اہمیت کو مد نظر رکھتے ہوئے، مرکزی شعبہ پلان اسکیم ’’آبی وسائل کے معلوماتی نظام کی ترقی‘‘ کے تحت، ایک نیا جزو ’’ساحلی انتظامیہ کا معلوماتی نظام ‘‘ شروع کیا گیا تھا۔ سی ایم آئی ایس اعدادوشمار اکٹھا کرنے کی ایک سرگرمی ہے جو ساحل کے قریب اعدادوشمار اکٹھا کرنے کے لیے کی جاتی ہے، جس کا استعمال، خطرے سے دوچار ساحلی علاقوں میں سائٹ کے مخصوص ساحلی تحفظ کے ڈھانچے کی منصوبہ بندی، ڈیزائن کرنے، تعمیر اور دیکھ بھال میں کیا جا سکتا ہے۔ ریاست کیرالہ، تمل ناڈو اور مرکز کے زیر انتظام علاقے پڈوچیری میں سے ہر ایک میں تین تین مقامات کا قیام مکمل ہو چکا ہے۔
یہ معلومات ماحولیات، جنگلات اورآب و ہوا کی تبدیلی کے وزیر مملکت جناب اشونی کمار چوبے نے آج لوک سبھا میں ایک تحریری جواب میں فراہم کیں۔
سٹرک ٹرانسپورٹ اور شاہراہوں کی وزارت
شمالی سکم میں قومی شاہراہوں کی بہتری اور ان کا معیار بڑھانے کے کام کی صورتحال
نئی دہلی 09 اگست2021:شمالی سکم میں قومی شاہراہوں  کی بہتری اور ان کا معیار بہتر بنانے اور انھیں چوڑا کرنے کی صورتحال پروجیکٹ کی لاگت اور ان کے نفاذ والی ایجنسیوں کی صورتحال ۔ یہ شاہراہیں چین کے ساتھ بین الاقوامی سرحد شیئر کرتی ہیں۔
ضمیمہ- اے
شمالی سکم قومی شاہراہ سے متعلق ضمیمہ
|
|
نمبر شمار
|
|
کام کی نوعیت
|
|
موجودہ صورتحال
|
|
1.
|
|
قومی شاہراہ 310 اے کے گنگٹوک۔ منگن سیکشن میں 450+32 سے 680+50 اور 330-51 کلو میٹر سے 097+58 کلو میٹر کے درمیان منتخب حصوں میں استحکام
|
|
اے ۔ اصل پیش رفت:53.7 فیصد
بی۔ آغاز کی تاریخ :01.10.2020
سی۔ تکمیل کی تاریخ: 30.09.2022
ڈی ۔ نفاذ کی ایجنسی: اسٹیٹ پ ڈبلیو ڈی
|
|
2.
|
|
گنگٹوک منگن سیکشن، این ایچ 310 اے پر 000+0 کلو میٹر سے 000+32 کلو میٹر تک، لمبائی 11.490 کلو میٹر منتخب حصوں کی لمبائی
|
|
اے۔ اصل پیش رفت: 42 فیصد
بی۔ آغاز کی تاریخ: 03.03.2021
سی۔ تکمیل کی تاریخ: 30.09.2022
ڈی۔ نفاذ کی ایجنسی: اسٹیٹ پ ڈبلیو ڈی
|
|
3.
|
|
قومی شاہراہ 310 اے گنگٹوک سے منگن تک چوڑا کرکے دو لین کرنا چوڑے فٹ پاتھ کے ساتھ
|
|
گنگٹوک سے منگک تک دو لین اور چوڑے فٹ پاتھ کے لئے DPR ابھی نہیں دیا گیا ہے۔ DPR کی تیاری کے بعد لاگت طے کی جائے گی۔ نفاذی ایجنسی ریاستی پی ڈبلیو ڈی ہے۔
|
|
4.
|
|
منگن۔ کوڈیانگ۔ چنگ تھنگ۔ لچنگ۔ یم تھنگ۔ یو، سمڈونگ۔ بارڈر(NH
310 اے) مجموعی لمبائی 106 کلو میٹر
|
|
ان قومی شاہراہوں کو چوڑے فٹ پاتھوں کے ساتھ SLخصوصیات سے NHDL خصوصیات کے ساتھ فروغ دیا جائے گا۔ دونوں شاہراہوں کے لئے DPR کی تیاری اگلے مرحلے میں ہے۔ 24.764 کلو میٹر کی لمبائی کے لئے ٹینڈرنگ کارروائی زیر عمل ہے۔بقیہ حصہ کی ٹینڈرنگ کارروائی میں زیر التواء قانونی منظوری کے سبب تاخیر ہوئی کیونکہ اس علاقے کی سڑکیں ماحولیاتی اعتبار سے حساس علاقے اور کنچن جنگا نیشنل پارک اور شنگباروڈ وڈینڈرن پناہ گاہ سے ہو کر گزرتی ہیں۔ شمالی سکم میں 222 کلو میٹر قومی شاہراہ کی بہتری کے لئے DPR کے مطابق کل لاگت 5486 کروڑ روپے ہے۔ نفاذی ایجنسی بارڈر روڈ آرگنائزیشن  ہے۔
یہ اطلاع سڑکوں کے نقل وحمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں دی۔